Ja sam dečiji onkolog,
i bavim se istraživanjem matičnih ćelija na Univerzitetu Stanford,
a glavna tema mojih istraživanja jeste transplantacija koštane srži.
Inspirisan prošlogodišnjim govorom Džil Bolt Tejlor,
nisam doneo ljudski mozak,
već litar koštane srži.
Koristimo koštanu srž kako bismo
spasili živote desetina hiljada pacijenata,
od kojih većina boluje od odmaklih malignih oboljenja
kao što su leukemija i limfoma, kao i neke druge bolesti.
Pre nekoliko godina sam radio svoju specijalizaciju
u oblasti transplantacije na Stanfordu.
Nalazim se u operacionoj sali.
Tamo je i Bob, donor-volonter.
Šaljemo ga po celoj državi da spašava živote
dece koja boluju od leukemije.
Pa, kako mi u stvari sakupljamo koštanu srž?
Imamo ceo tim za operacije, opšteg anesteziologa, medicinske sestre
i još jednog lekara preko puta mene.
Bob je na operacionom stolu, a mi uzmemo malu iglu,
znate već, ne baš preveliku.
Uradimo proceduru tako što je u principu
probijemo kroz meko tkivo,
i zabodemo je u tvrdu kost,
u tuhus - to je tehnički izraz -
i izvučemo oko 10 ml koštane srži,
svaki put kada zabodemo iglu.
Potom to predamo sestri. Ona isprazni sadržaj igle u posudu.
Ponovo mi je doda. I onda mi to radimo nanovo i nanovo,
uglavnom oko 200 puta.
Kada završimo proceduru mene boli ruka, izašao mi je žulj,
a da vam ne pričam o Bobu
čija zadnjica i izgleda otprilike ovako,
kao švajcarski sir.
Tada sam pomislio, znate, ova procedura se nije promenila u poslednjih 40 godina.
Siguran sam da postoji bolji način da se to uradi.
Počeo sam da razmišljam o minimalno invazivnoj proceduri
i novom uređaju koji zovemo Tučak koštane srži.
To je ovo.
Način na koji Tučak koštane srži radi je pokazan ovde.
Ovo je naš uobičajeni pacijent.
Umesto da probadamo kost desetinama puta,
samo jednom probodemo kost, sa prednje ili zadnje strane kuka.
Uređaj ima fleksibilan kateter koji radi na baterije,
i špatulicu od žice na vrhu koja zadire u hrskavi deo srži
i dok se pomera, prati linije kuka.
Ovo vam omogućava da veoma brzo aspirirate,
ili izvučete bogatu koštanu srž kroz jednu rupu.
Možemo nekoliko puta da prođemo kroz isti ulaz u kost.
Nisu nam potrebni roboti.
Tako da Bobu možemo dati samo lokalnu anesteziju,
probodemo njegovu kost jednom,
i uradimo ceo zahvat bez hospitalizacije.
Napravio sam nekoliko modela.
Dobio sam malu stipendiju za to na Stanfordu.
Zanimao sam se ovim neko vreme.
Članovi našeg tima su zajedno razvili ovu tehnologiju.
Na kraju smo došli do studija na svinjama i velikim životinjama.
Na naše iznenađenje, pronašli smo da ne samo da uspevamo
da izvučemo koštanu srž,
već da je ona 10 puta bogatija matičnim ćelijama,
nego srž dobijena regularnim napravama.
Uređaj je prošle godine odobrila Agencija za hranu i lekove.
Ovo je stvarni pacijent.
Vidite kako prati savitljive krivine unaokolo.
Napravićemo dva zahvata na istom pacijentu, kroz istu rupu.
Ovo je urađeno u lokalnoj anesteziji, bez hospitalizacije donora.
Ponovo smo dobili 3-6 puta više matičnih ćelija
u odnosu na standardnu proceduru na istom pacijentu.
Zašto je ovo važno?
Koštana srž je veoma bogat izvor matičnih ćelija odraslih ljudi.
Svi znate o embrionalnim, matičnim ćelijama.
U njima leži veliki potencijal,
ali i ih dalje ne korisitmo u kliničkim istraživanjima.
Matične ćelije odraslih se nalaze u celom telu,
uključujući i ćelije od kojih nastaje krv u koštanoj srži,
koje koristimo preko 40 godina kao vid terapije matičnim ćelijama.
U poslednjoj deceniji došlo je do procvata upotrebe
matičnih ćelija koštane srži u lečenju različitih bolesti
kao što su srčana bolest, bolest krvnih sudova,
potom u ortopediji, u inženjeringu tkiva,
a u neurologiji se čak koriste za lečenje Parkinsonove bolesti i dijabetesa.
Upravo smo izbacili na tržište i ove godine komercijalizujemo
novu verziju Tučka koštane srži.
Nadamo se da ćemo ovim putem doći do više matičnih ćelija
što znači da ćemo imati bolje rezultate tretmana.
To može ohrabriti više ljudi da se registruju kao davaoci srži
što potencijalno može spasiti živote ljudi.
Može omogućiti da uskladištite
sopstvene matične ćelije dok ste mlađi i zdraviji,
i koristite ih kasnije ako vam zatrebaju.
Ovo je slika ljudi koji su preživeli
transplantacije koštane srži,
koji se svake godine okupe na Stanfordu.
Nadamo se da će nam ova tehnologija omogućiti
da povećamo broj uspešno izlečenih ljudi u budućnosti.
Hvala vam. (Aplauz)